CELEX: C2006/048/09
Language: fi
Date: 2006-02-25 00:00:00
Title: Yhteisöjen tuomioistuimen tuomio, (toinen jaosto)  10 päivänä tammikuuta 2006 , asiassa C-147/04 (Conseil d'Étatin esittämä ennakkoratkaisupyyntö): De Groot en Slot Allium BV, Bejo Zaden BV vastaan Ministre de l'Économie, des Finances et de l'Industrie ja Ministre de l'Agriculture, de l'Alimentation, de la Pêche et des Affaires rurales (Direktiivi 70/458/ETY — Vihannesten siementen pitäminen kaupan — 2 artikla — Direktiivi 92/33/ETY — Vihannesten lisäys- ja taimiaineiston, lukuun ottamatta siemeniä, pitäminen kaupan — Liite II — Vihanneslajien yleinen lajikeluettelo — Kansallinen lainsäädäntö, jonka mukaan salottisipulien nimellä voidaan pitää kaupan ainoastaan kasvullisen lisäyksen avulla tuotettuja salottisipulilajikkeita — EY 28 artikla — Kuluttajansuoja)

25.2.2006   
            
            
               FI
            
            
               Euroopan unionin virallinen lehti
            
            
               C 48/5
            
         
      YHTEISÖJEN TUOMIOISTUIMEN TUOMIO,
   (toinen jaosto)
   10 päivänä tammikuuta 2006,
   asiassa C-147/04 (Conseil d'Étatin esittämä ennakkoratkaisupyyntö): De Groot en Slot Allium BV, Bejo Zaden BV vastaan Ministre de l'Économie, des Finances et de l'Industrie ja Ministre de l'Agriculture, de l'Alimentation, de la Pêche et des Affaires rurales (1)
   
   (Direktiivi 70/458/ETY - Vihannesten siementen pitäminen kaupan - 2 artikla - Direktiivi 92/33/ETY - Vihannesten lisäys- ja taimiaineiston, lukuun ottamatta siemeniä, pitäminen kaupan - Liite II - Vihanneslajien yleinen lajikeluettelo - Kansallinen lainsäädäntö, jonka mukaan salottisipulien nimellä voidaan pitää kaupan ainoastaan kasvullisen lisäyksen avulla tuotettuja salottisipulilajikkeita - EY 28 artikla - Kuluttajansuoja)
   (2006/C 48/09)
   Oikeudenkäyntikieli: ranska
   Asiassa C-147/04, jossa on kyse EY 234 artiklaan perustuvasta ennakkoratkaisupyynnöstä, jonka Conseil d'État (Ranska) on esittänyt 4.2.2004 tekemällään päätöksellä, joka on saapunut yhteisöjen tuomioistuimeen 22.3.2004, saadakseen ennakkoratkaisun asiassa De Groot en Slot Allium BV, Bejo Zaden BV vastaan Ministre de l'Économie, des Finances et de l'Industrie ja Ministre de l'Agriculture, de l'Alimentation, de la Pêche et des Affaires rurales, Comité économique agricole régional fruits et légumes de la Région Bretagnen (Cerafel) osallistuessa asian käsittelyyn, yhteisöjen tuomioistuin (toinen jaosto), toimien kokoonpanossa: jaoston puheenjohtaja C. W. A. Timmermans sekä tuomarit J. Makarczyk, C. Gulmann, G. Arestis (esittelevä tuomari) ja J. Klučka, julkisasiamies: D. Ruiz-Jarabo Colomer, kirjaaja: hallintovirkamies K. Sztranc, on antanut 10.1.2006 tuomion, jonka tuomiolauselma on seuraava:
   Vihannesten siementen pitämisestä kaupan 29 päivänä syyskuuta 1970 annettu neuvoston direktiivi 70/458/ETY, sellaisena kuin se on muutettuna 13.6.1988 annetulla neuvoston direktiivillä 88/380/ETY, on esteenä sille, että ambition- ja matador-lajikkeet merkitään siementen lajikkeina yleiseen luetteloon salottisipuleille varatun otsakkeen alle.
   EY 28 artikla on esteenä sellaiselle salottisipulien pitämisestä kaupan 17.5.1990 annetun asetuksen kaltaiselle kansalliselle lainsäädännölle, jonka mukaan nimityksellä ”salottisipulit” voidaan pitää kaupan ainoastaan kasvullisen lisäyksen avulla tuotettuja vihanneksia, muttei vihanneksia, jotka on saatu siemenistä, jotka on tuotettu muissa jäsenvaltioissa ja joita pidetään niissä kaupan samalla nimellä.
   
      (1)  EUVL C 106, 30.4.2004.